Publication: Magyar Közlöny
Issue: MK-1999-48 (Year: 1999, Number: 48)
Era: 1990-2004
Section: Szakágának vezetője — a bíróságok szervezetéről és igazgatásáról szóló 1997. évi LXVI. törvény (Bsz.) 29. §-a (1) bekezdésének a) pontja és 31. §-a (1) bekezdésének a) pontja
Paragraph Index: 194

c) a fizetési kötelezettségét a csődeljárásban kötött egyezség ellenére nem teljesítette. A bíróságok gyakorlatában vitatott az, hogy a hitelező jogerős és végrehajtható bírósági, hatósági határozat bir- IRÁNYMUTATÁSOK, JOGEGYSÉGI HATÁROZATOK IV. rész 1999/48. szám tokában mikor kérheti az adós fizetésképtelenségének megállapítását. Az egyik álláspont szerint a Cstv. 27. §-a (2) bekezdésének a) pontja lehetőséget ad az adós fizetésképtelenségének megállapítására, ha a hitelező követelését az adós nem vitatta, tehát a hitelező követelésének bejelentésére nem adott választ. Ebben az esetben a hitelező választhat, hogy követelését bírósági (közigazgatási) eljárás útján érvényesíti, vagy az adós fizetésképtelenségének megállapítását kéri. Indokolatlan, hogy a hitelező ne kérhesse az adós fizetésképtelenségének megállapítását akkor is, ha bírósági (közigazgatási) eljárás lefolytatását kérte, és ennek alapján jogerős és végrehajtható bírósági, hatósági határozat birtokában van. Ennek az álláspontnak megfelelően a hitelező a jogerős és végrehajtható bírósági, hatósági határozat birtokában ismét választhat, hogy az adós fizetésképtelenségének megállapítását vagy a határozat végrehajtását kéri. A másik álláspont szerint a hitelező ugyan választhat, hogy az adós által nem vitatott követelése alapján az adós fizetésképtelenségének megállapítását vagy bírósági (közigazgatási) eljárás lefolytatását kéri, de ha az eljárás eredményeképpen jogerős és végrehajtható bírósági, hatósági határozat birtokában van, a választás joga újból már nem illeti meg. Ebben az esetben a fizetésképtelenség megállapítását a hitelező csak akkor kérheti, ha az adóssal szemben lefolytatott végrehajtás eredménytelen volt. Mivel a Cstv. alkalmazásának legalapvetőbb kérdéséről, a felszámolás elrendelésére alapot adó fizetésképtelenség megállapításának feltételeiről van szó, a joggyakorlat bizonytalansága nem tartható fenn. II. A legfőbb ügyész képviselőjének álláspontja szerint az adós fizetésképtelenségének megállapítására a Cstv. vagylagos lehetőséget biztosít. A hitelező választhat, hogy — az adós által nem vitatott és az esedékességet követő 60 napon belül ki nem egyenlített tartozás esetén — felszámolási eljárás indítását kezdeményezni, vagy peres eljárás útján érvényesíti követelését. Ez utóbbi út választása esetén — figyelemmel arra, hogy a Cstv. a végrehajtás eredménytelenségét mint a fizetésképtelenség megállapítására okot adó körülményt külön nevesíti — a jogerős határozat végrehajtását a végrehajtás valamennyi módján meg kell kísérelni, és csak ennek eredménytelensége után van lehetőség fizetésképtelenség megállapítására. III. A csődeljárásról, a felszámolási eljárásról és a végelszámolásról szóló, jelenleg hatályos, lényegesen az 1993. évi

Source: https://magyarkozlony.hu/hivatalos-lapok/96ac110185c62849da1a81861f8d33944584f573/dokumentumok/6347780345de84978565a2fd7c8c890ab87af6e0/letoltes